ג'נובה

ממוזער|שמאל|רחוב גריבּאלדי בג'נובה
**ג'נובה** (באיטלקית: **Genova**, בניב הגנואי "זֶנָה"), המכונה גם **גנואה**, היא עיר ונמל בצפון איטליה, בירתה של ליגוריה. אוכלוסייתה מונה כחצי מיליון תושבים, העיר השישית המאוכלסת ביותר באיטליה, והשלישית בצפון איטליה. העיר כונתה "הגאה" (La Superba). חלק מן העיר העתיקה של ג'נובה נמצא ברשימת אתר מורשת עולמית של אונסק"ו. ב-2004 הייתה העיר בירת התרבות של אירופה. בעיר זו נולדו כריסטופר קולומבוס, ניקולו פאגאניני ופבריציו דה אנדרה.

נמל ג'נובה, היושב במרכז הריביירה האיטלקית, הוא הגדול ביותר באיטליה והשני ב (לאחר נמל מרסיי שבצרפת).

נקודת ציון אחדות בעיר הן ה"פלאצו דוקאלה" (הארמון של הדוג'ה), קתדרלה די סן לורנצו, הנמל הישן ("פורטו אנטיקו") שהוסב לקניון, וויה גריבלדי (רחוב גריבלדי) שבו שוכנים ארמונות אחדים, וכן בית הקברות המונומנטלי השוכן על גבעת סטליאנו.

## היסטוריה

ג'נובה הייתה עירם של הליגוריים העתיקים. מקורו של שם העיר הוא ככל הנראה בשפה הליגורית, ומשמעותו היא "ברך" (כלומר זווית), על שם המיקום הגאוגרפי של העיר, ובכך היא שווה לשם ז'נבה. אחרים טוענים כי השם מגיע מהמילה הלטינית "ג'נואה" (שער), או על שם האל בעל שני הראשים יאנוס. ג'נובה נותרה נאמנה לרומא בזמן ששאר העמים הליגורניים והקלטיים בצפון איטליה המודרנית תמכו בקרתגיים במלחמה הפונית השנייה. ג'נובה איבדה את חשיבותה כעיר נמל רומית לאחר עלייתה של "ודה סאבטייה", על יד סאבונה.

בימי הביניים הייתה ג'נובה עיר-מדינה בעלת משטר רפובליקני עצמאי, ובעלת עוצמה (אחת מה"רפובליקות הימיות" ביחד עם ונציה, פיזה, ואמאלפי) שהתמקדה בעיקר בים. ג'נובה הייתה המתחרה העיקרית של ונציה, וכמו ונציה הרפובליקה שלה נשלטה בידי הדוג'ה. ג'נובה וונציה נלחמו בסדרת מלחמות שהחלו ב-1253, ואת האחרונה, מלחמת קיוג'ה (1378–1381), ונציה בקושי שרדה. מצור קיוג'ה היה ככל הנראה הפעם הראשונה בה השתמשו בארטילריה באיטליה.

צלבנים מג'נובה הביאו לעירם כוס זכוכית-ספיר ירוקה, שבמשך זמן רב נחשבה לגביע הקדוש.

הרפובליקה של ג'נובה התפשטה על פני ליגוריה ופיימונטה המודרניות. בזמנים שונים היו לג'נובה מספר קולוניות במזרח התיכון, בסיציליה ובצפון אפריקה, בים האגאי ובים השחור, משם הובאה מגפת המוות השחור לאירופה, מתחנת הסחר הגנואית בקאפא (פאודיזיה) בחצי האי קרים. ג'נובה שלטה על האי סרדיניה ונאבקה על קורסיקה עם הקורסיקנים והצרפתים עד ל-1768.

בנקאי העיר תרמו תרומה משמעותית להתפתחות הכלכלה המודרנית: את שיטת 'המסלקה' (קלירינג'), שהתבצע כפי שתיאר זאת ההיסטוריון אלפרד בונה ב"יריד השטרות של גינוא" שהתקיים "ארבע פעמים בשנה [...] בסאבויה או באיטליה העליונה" בהשתתפותם של "חמישים-ששים בנקאים מגינוא, כל אחד מצויד בפנקס-נייר קטן. כמעט בלי מזומנים איזנו כאן את חשבונות הכסף והאשראי של רוב ארצות אירופה".

למשפחות גנואיות מפורסמות, כגון משפחת דוריה, הייתה שליטה כמעט מוחלטת בים הטירני. הרפובליקה סופחה לאימפריה הצרפתית בידי נפוליון. היא התמרדה ב-1814 וב-1815, אז אישרו נציגים בקונגרס של וינה את איחודה עם ממלכת פיימונטה-סרדיניה.

ב-2004 הכריז האיחוד האירופי על ג'נובה כבירת התרבות של אירופה, ביחד עם העיר הצרפתית ליל.

ב-2013 התרחשה תאונה בנמל העיר, אשר במהלכה התנגשה ספינת מטען במגדל הפיקוח וגרמה להתמוטטותו, בתאונה נהרגו שבעה בני אדם.

ב-14 באוגוסט 2018 קרס גשר מוראנדי בעיר בעקבות מזג אוויר סוער, וגרם למותם של 43 אנשים ולעשרות פצועים.

## הקהילה היהודית
עדויות ברורות להימצאות קהילה יהודית, קיימות החל מהמאה ה-12.

מגורשי ספרד לא הורשו להתיישב בעיר אלא רק לעבור בה בדרכם לערים אחרות ברחבי איטליה.

בזמן מלחמת העצמאות האיטלקית הראשונה ב-1848, כבר התקיימה קהילה מאורגת וניתן לבני הקהילה, שוויון זכויות מלא.

ב-1931 מנתה הקהילה 2,500 נפש.

בזמן השואה נפגעה הקהילה וכ-300 מבניה בעלי נתינות זרה נשלחו למחנות, בהם ראש הקהילה ריקרדו פצ'יפיצ'י.

אדוארדו פוקריני התגורר בזמן מלחמת העולם השנייה בעיר והציל יהודים רבים. על פעילותו הוא קיבל הכרה כחסיד אומות העולם.

## מקור מכנסי הג'ינס
מכנסי הג'ינס, העשויים מאריג הדנים, יוצרו לראשונה בעיר ג'נובה ושמם נגזר משם העיר. מכנסי הג'ינס נוצרו עבור הצי הגנואי מכיוון שהתאימו לשימוש כמכנסי מלחים. המכנסיים נקראו בפי הצרפתים "Jean fustian" (בצרפתית: "פוסטיאן מג'נובה") על שם שיטת האריגה הגסה "Fustian", ומשם זה התקבלה במאה ה-19 צורת הרבים "Jeans" שהפכה לשם המקובל בימינו למכנסיים.

## גלריה

קובץ:PORTA SOPRANA GENOA.פורטה סופרנה ג'נובה.jpg|פורטה (שער) סופרנה בחומת העיר העתיקה.
קובץ:Chiesa del Gesu e dei Santi Ambrogio e Andrea at night.כנסיית ישו וס.אמברוג'ו ואנדראה בלילה ג'נובה.jpg|כנסיית ישו וס. אמברוג'ו ואנדראה בלילה.
קובץ:Piazza De Ferrari at night.פיאצה דה פרארי ג'נובה בלילה.jpg|תמונת לילה של פיאצה (כיכר) דה פרארי והמזרקה.
קובץ:Palazzo Ducale Genova at night.ארמון הדוכס ג'נובה בלילה.jpg|ארמון הדוכסים בלילה.
קובץ:Palazzo Ducale Genova.ארמון הדוכס ג'נובה ביום.jpg|ארמון הדוכסים ביום.
קובץ:Teatro Carlo Felice Genoa ant Garibaldi Monoument.תאטרון קארלו פליצ'ה ג'נובה ופסל גריבאלדי.jpg|תיאטרון קארלו פליצ'ה, ופסל ג'וזפה גריבאלדי בחזיתו.
קובץ:S.Lorenzo Cathedrak Genoa at night.קתדרלת ס.לורנצו ג'נונבה בלילה.jpg|תמונת לילה של קתדרלת סן לורנצו.
קובץ:Belltower S.Lorenzo Cathedral Genoa.מגדל הפעמונים קתדרלת ס.לורנצו ג'נובה.jpg|מגדל הפעמונים של קתדרלת סן לורנצו, ביום.
קובץ:Palazzo San Giorgio Genoa.ארמון ס.ג'ורג' ג'נובה.jpg|ארמון ס.ג'ורג'-משמש כבניין הנהלת הנמל.
קובץ:Colombus home Genoa.בית קולומבוס ג'נובה.jpg|חזית ביתו של כריסטופר קולומבוס, יליד העיר.


## קישורים חיצוניים

* 
* ג'נובה, בירה אירופאית לתרבות, 2004
* צילומים מג'נובה
* ביקור בעיר, מהמרכז ההיסטורי
* 
* 
* מפה עתיקה של גנואה, המאה ה-16, פרויקט ערים היסטוריות, הספרייה הלאומית
* 
* 

## הערות שוליים

*
קטגוריה:ערי מדינה לשעבר
קטגוריה:איטליה: ערי נמל
קטגוריה:איטליה: ערי חוף
קטגוריה:איטליה: אתרי מורשת עולמית
קטגוריה:ליגוריה: ערים
קטגוריה:הים הליגורי: ערי נמל